cyanic-selkie/wikianc huggingface dataset:
बिहार का मध्यकालीन इतिहास
शेरशाह के उत्तराधिकारी
इस्लामशाह के बाद उसका पुत्र फिरोजशाह गद्दी पर आसीन हुआ। उसके अभिषेक के दो दिन बाद ही उसके मामा मुवारिज खाँ ने उसकी हत्या कर दी और वह स्वयं मुहम्मद शाह आदिल नाम से गद्दी पर बैठ गया लेकिन आदिल के चचेरे भाई इब्राहिम खाँ सूर ने विद्रोह कर दिल्ली की गद्दी पर बैठा। इसके बाद उसका भाई सिकन्दर सूर दिल्ली का शासक बना। सूरवंशीय शासक के रूप में सिकन्दर सूर दिल्ली के शासक बनने के बाद उसे मुगलों (हुमायूँ) के आक्रमण का भय था।
१५४५ ई. हुमायूँ ने ईरान शाह की सहायता से काबुल तथा कन्धार पर अधिकार कर लिया। १५५५ ई. में लाहौर को जीता। १५ मई १५५५ में मच्छीवाड़ा युद्ध में सम्पूर्ण पंजाब पर अधिकार कर लिया। २२ जून १५५५ के सरहिन्द युद्ध में अफगानों (सिकन्दर सूर) पर निर्णायक विजय प्राप्त कर हुमायूँ ने भारत के राजसिंहासन को प्राप्त किया तथा २३ जुलाई १५५५ को भारत का सम्राट बना लेकिन १५५६ ई. में उसकी मृत्यु हो गई। इससे पहले उसने १५ वर्षीय सूर वंश को समाप्त कर दिया।
मुगल शासन
बिहार के महान अफगान सम्राट शेरशाह का स्थापित सूर वंश के पतन के बाद भी बिहार अफगानो के अधीन बना रहा। ताज खाँ करारानी, सुलेमान खाँ एवं दाऊद खाँ करारानी आदि के अधीन में रहा।
इन अफगान शासकों ने बिहार पर अपना नियन्त्रण १५८० ई. तक बनाये रखा। सुलेमान खाँ ने १५५६ ई. से १५७२ ई. तक शासन किया और अपना अधिकार क्षेत्र को उड़ीसा तक विस्तार किया। उसने तत्कालीन सम्राट के साथ सम्मानप‘ऊर्ण व्यवहारिकता बनाये रखी, लेकिन उसका पुत्र दाऊद खाँ करारानी ने अकबर के प्रति अहंकारी रवैया अपनाया। फलतः मुगल शासक अकबर ने १५७४ ई. में बिहार पर आक्रमण किया और पटना पर अधिकार कर लिया। दाऊद खाँ भाग गया। बिहार मुगलों के अधीन १५७४ ई. से १५८० ई. तक पूर्णत हो गया। १५८० ई. तक बिहार को मुगल साम्राज्य एक प्रान्त के रूप में घोषित कर दिया गया।
अफगानों ने विद्रोह का झण्डा बुलन्द किया तथा खान-ए-खनाम मुनीम खान को बिहार का गवर्नर नियुक्‍त किया गया। मुजफ्फर खान, टोडरमल एवं मुनीम खाँ ने इस अवधि में रोहतासगढ़, सूरजगढ़, मुंगेर भागलपुर एवं अन्य इलाकों पर कब्जा कर लिया।
अफगानों के छुटपुट नेता बहादुर खान, अधम खाँ, बतनी खाँ, दरिया खाँ नूहानी इत्यादि का विद्रोह हुआ, जिसे मुजफ्फर खान ने दबाया। मुजफ्फर खान ने गंगा पार कर चम्पारण के जमींदार उदय सिंह करण से सहायता प्राप्त कर विद्रोही पर आक्रमण कर हाजीपुर को जीता। पुनः मुजफ्फर खान अफगानों के जमावड़ों की खबर पाकर (मरहा गंडक नदी के पास) पहुँचा, लेकिन इसी युद्ध में मुगल सेना हार गयी और इस पराजय से मुगल सेना में गहरी मायूसी छाई हुई थी, लेकिन मुजफ्फर खान पुनः मुगल सेना को संगठित कर पुनः अफगान विद्रोही पर आक्रमण कर दिया। इस संघर्ष में ताज खाँ पनवार भाग गया तथा अफगान जमाल खान गिलजई गिरफ्तार कर लिया गया। इसके बाद बिहार का गवर्नर (१५७५-८१ ई.) तक मुजफ्फर खान बना रहा।
इसी अवधि में मुनीम खाँ ने बंगाल और उड़ीसा के शासक दाऊद खाँ को पराजित करके मुगल प्रभुत्व की स्थापना की परन्तु अक्टूबर १५७५ ई. में मुनीम खाँ की मृत्यु हो जाने के बाद दाऊद खाँ ने पुनः सम्पूर्ण बंगाल पर अधिकार कर लिया। अकबर ने हुसैन कुली को बंगाल का गवर्नर बनाकर भेजा साथ-साथ बिहार के गवर्नर मुजफ्फर खान के खिलाफ ५,००० सेना भी भेजी। १५८२ ई. में खान-ए-आजम भी शाही दरबार में लौट गया, परन्तु विद्रोह भड़क जाने के कारण पुनः बिहर लौट गया और वह बिहार को पूर्णतः विद्रोह मुक्‍त कर दिया। अब मुगलों ने बंगाल में उठे विद्रोह को दबाने की कोशिश करने लगा। बिहार के प्रमुख अधिकारियोंं एवं खान-ए-आजम, भी बंगाल गये। बारी-बारी से खान-ए-आजम, शाहनबाज, सईद खान चधता तथा युसूफ खाँ को भेजा गया। अन्त में सईद खान को गवर्नर बनाकर ये सभी अधिकारी शाही दरबार में चले गये। सईद खान को बंगाल का सूबेदार बनाया गया।
१५८७ ई. में कुँवर मानसिंह को बिहार का सूबेदार नियुक्‍त किया गया। १५८९ ई. में राजा भगवान दास की मत्यु के पश्‍चात्‌ मानसिंह को राजा की पद्‍वी दी गई। उन्होंने गिद्दौर के राजा पूरनमल की पुत्री से शादी की। खड्‍गपुर के राजा संग्राम सिंह एवं चेरो राजा अनन्त सिंह को अपनी अधीनता स्वीकार करने के लिए बाध्य किया।
राजा मानसिंह के पुत्र जगत सिंह ने बंगाल के विद्रोही सुल्तान कुली कायमक एवं कचेना (जो बिहार के तांजपुर एवं दरभंगा में उत्पात मचा रहे थे) को शान्त किया। बिहार में मुगलों की सत्ता स्थापित होने के दौर में अफगानों ने अनेक बार विद्रोह किये।
१९४ ई. में सईद खान तीसरी बार बिहार का सूबेदार बना और १५९८ ई. तक बना रहा। १५९९ ई. में जब उज्जैन शासक दलपत शाही ने विद्रोह किया तो इलाहाबाद के गवर्नर राजकुमार दानियाम ने उसकी पुत्री से विवाह कर लिया।
इस प्रकार अकबर के समय बिहार पठानों एवं मुगलों की लड़ाई का केन्द्र बना रहा और भोजपुर तथा उज्जैन ने मुगलों से ज्यादा पठानों के साथ अपना नजदीकी सम्बन्ध बनाये रखा। अकबर के अन्तिम समय में बिहार सलीम के विद्रोह से मुख्य रूप से प्रभावित हुआ। तत्कालीन गवर्नर असद खान को हटाकर असफ खान को गवर्नर नियुक्‍त किया गया।
जब जहाँगीर ने दिल्ली के राजसिंहासन १६०६ ई. में बैठा, तब उसने बिहार का सूबेदार लाल बेग या बाज बहादुर को नियुक्‍त किया। बाज बहादुर ने खडगपुर ने राजा संग्रामसिंह के विद्रोह को सफलतापूर्वक दबाया। बाज बहादुर ने नूरसराय का निर्माण कराया (जो स्थानीय परम्पराओं के अनुसार दरभंगा में एक मस्जिद एवं एक सराय है) यह नूरसराय मेहरुनिसा (नूरजहाँ) के बंगाल से दिल्ली जाने के क्रम में यहाँ रुकने के क्रम में बनायी गयी थी। १६०७ ई. बाज बहादुर ने जहाँगीर कुली खान की उपाधि पा गया था और उसे बंगाल का गवर्नर बनाकर भेजा गया। इसके बाद इस्लाम खान बिहार का गवर्नर बन गया १६०८ ई. में पुनः उसे भी बंगाल का गवर्नर बना दिया गया। इस्लाम के बाद अबुल फजल का पुत्र अब्दुर्रहीम या अफजल खान बिहार का सूबेदार बना तथा कुतुबशाह नामक विद्रोही को कुछ कठिनाइयों के बाद सफलतापूर्वक दबा दिया गया था।
१६१३ ई. में अफजल खान की मृत्यु के बाद जफर खान बिहार का सूबेदार बना। १६१५ ई. में नूरजहाँ का भाई इब्राहिम खाँ बिहार का सूबेदार बना लेकिन खडगपुर के राजा संग्राम सिंह के पुत्र द्वारा इस्लाम धर्म स्वीकार करने के बाद उसने अपना राज्य प्राप्त कर लिया। इब्राहिम खान को १६१७ ई. में बंगाल के गवर्नर के रूप में स्थानान्तरण किया गया तथा जहाँगीर कुली खाँ द्वितीय को १६१८ ई. तक बिहार का गवर्नर नियुक्‍त कर दिया। फिर एक बार अफगानों और मुगलों की सेना के बीच १२ जुलाई १५७६ को राजमहल का युद्ध हुआ और अफगान पराजित हुए। इधर भोजपुर एवं जगदीशपुर में उज्जैन सरदार राजा गज्जनशाही ने विद्रोह कर दिया। प्रारम्भ में मुगल सेना को काफी सहायता दी। उसने विद्रोह कर आरा पर कब्जा जमाया और वहाँ के जागीरदार फरहत खाँ को घेर लिया। उसका पुत्र फहरंग खान ने अपने पिता को गज्जनशाही के घेरे से मुक्‍त कराने का प्रयास किया, परन्तु इस प्रयास में वह मारा गया तथा फरहत भी मारा गया। गज्जनशाही गाजीपुर की ओर खान-ए-जहाँ के परिवार के सदस्यों को गिरफ्तार करने के उद्देश्य से गया लेकिन केन्द्रीय सरकार द्वारा नियुक्‍त शाहवाज खान कम्बो ने पीछा करते हुए जगदीशपुर पहुँच गया और तीन माह तक घेराबन्दी कर अन्त में उसे पराजित कर दिया।
इसके पश्‍चात्‌ रोहतास के क्षेत्रों में अफगानों का उपद्रव शुरू हो गया। काला पहाड़ नामक अफगान (जो बंगाल से आया था) के साथ मिलकर विद्रोह शुरू कर दिया। मालूम खान ने इसे पराजित कर मार डाला। फलतः शाहवाज खान ने रोहतास के किले एवं शेरगढ़ पर अधिकार कर लिया।
१५७७ ई. में मुजफ्फर खान को बिहार से आगरा बुला लिया गया और शुजात खान को बिहार का गवर्नर बनाया गया। १५७८ ई. से १५८० ई. तक बिहार का कोई मुगल गवर्नर नहीं रहा। इस अवधि में छोटे-छोटे सरदार ही शासन करते थे। पटना, रोहतास, आरा, सासाराम, हाजीपुर, तिरहुत के क्षेत्रों में सरदारों का शासन चलता था। बिहार में सूबेदार के अभाव में अव्यवस्था तथा अराजकता का माहौल बना हुआ था।
१५७९ ई. में शेरशाह ने मुल्ला तैयब को दीवान एवं राय पुरुषोत्तम को मीर बक्शी नियुक्‍त किया था, लेकिन अधिकारियों की अदूरदर्शिता से शासन प्रणाली और अधिक चरमरा गई। इसी दौरान बिहार में अरब बहादुर के नेतृत्व में विद्रोह भड़क उठा। पटना में बंगाल से सम्पत्ति ले जा रही गाड़ियों को लूट लिया गया तथा १५८० ई. में विद्रोहियों ने मुजफ्फर खान की हत्या कर दी। कुशाग्र एवं बुद्धि वाला सेनापति राजा टोडरमल ने अतिरिक्‍त शाही सैनिक सहायता से बंगाल का विद्रोही नेता बाबा खान कमाल को मार डाला तथा मुंगेर शासक यासुम खान को घेर लिया।
यासुम खान पराजित हो गया फलतः शाही सेना गया होते हुए शेर घाटी पहुँची। १५८० ई. के अन्त तक लगभग सम्पूर्ण दक्षिणी बिहार पर पुनः मुगलों का अधिकार हो गया।
अकबर ने अपने साम्राज्य को १२ सूबों में बाँटा था। उसमें बिहार भी एक अलग सूबा था जिसका गवर्नर खान-ए-आजम मिर्जा अजीज कोकलतास को बनाया गया। इस समय बिहार की कुल आय २२ करोड़ दाय अर्थात्‌ ५५,४७,९८५ रु. थी।
१६१८ ई. मुर्करव खान को बिहार का सूबेदार नियुक्‍त किया गया। वह अपने पिता के अनुरूप एक अच्छा चिकित्सक एवं अंग्रेजी साझी व्यापारी था। १६२१ ई. में बिहार का गवर्नर बनने वाला पहला राजकुमार था। वह शहजादा परवेज था। उसके प्रशासनिक कार्यों में मुखलिस खान सहायता करता था। इस समय बिहार में एक अफगान सरदार नाहर बहादुर खवेशगी द्वारा १६३६ ई. में पटना में पत्थर की मस्जिद का निर्माण करवाया था।
१६२२-२४ ई. की अवधि में शहजादा खुर्रम ने बादशाह के खिलाफ विद्रोह कर दिया। खुर्रम ने पटना, रोहतास आदि क्षेत्रों पर परवेज का अधिकार छीन लिया। इसी समय खुर्रम ने खाने दुर्रान (बैरम बेग) को बिहार का गवर्नर बनाया।
२६ अक्टूबर १६२४ को बहादुरपुर के निकट टोंस नदी पर शहजादा परवेज की सेना ने खुर्रम को पराजित कर दिया। खुर्रम पटना होते हुए अकबर नगर चला गया फिर जहाँगीर द्वारा सुलह कर लिया गया। १६२६-२७ ई. में शहजादा परवेज के स्थान पर मिर्जा रुस्तम एफावी को को बिहार का सूबेदार बनाया गय जो जहाँगीर का अन्तिम गवर्नर था। १६२८ ई. में खान-ए-आलम बिहार का सूबेदार आठ वर्षों तक बना रहा। इसके बाद गुजरात के गवर्नर सैफ खान को बिहार का गवर्नर बना दिया गया। वह योग्य गवर्नरों में एक था उसने ही १६२८-२९ ई. में पटना में सैफ खान मदरसा का निर्माण कराया था। १६३२ ई. में बिहार का गवर्नर शाहजहाँ ने अपने विश्‍वस्त अब्दुल्ला खान बहादुर फिरोज जंग को बनाया। इस समय भोजपुर के उज्जैन शासक ने विद्रोह कर दिया। वह पहले मुगल अधीन मनसबदार था। अन्त में पराजित होकर राजा प्रताप को मार डाला।
एक शाही अधिकारी शहनवाज खान बिहार आया। उसने खान-ए-आजम के साथ मिलकर उज्जैन के सरदार दलपत शाही एवं अन्य विद्रोही अरब बहादुर को शान्त किया। राजा टोडरमल के शाही दरबार में लौटने के बाद शाहनवाज को वजीर नियुक्‍त किया गया। अब्दुल्ला खान के बाद मुमताज महल का भाई शाहस्ता खाँ को बिहार का गवर्नर (१६३९-४३ ई.) बनाया गया।
शाइस्ता खाँ ने १६४२ ई. में चेरो शासकों को पराजित कर दिया। उसके बाद उसने मिर्जा सपुर या इतिहाद खाँ को बिहार का सूबेदार नियुक्‍त कर दिया। १६४३ ई. से १६४६ ई. तक चेरी शासक के खिलाफ पुनः अभियान चलाया गया। १६४६ ई. में बिहार का सूबेदार आजम खान को नियुक्‍ किया गया। उसके बाद सईद खाँ बहादुर जंग को सूबेदार बनाया। इसके प्रकार १६५६ ई. में जुल्फिकार खाँ तथा १६५७ ई. में अल्लाहवर्दी ने बिहार का सूबेदारी का भा सम्भाला। अल्लाहवर्दी खान शाहजादा शुजा का साथ देने लगा, लेकिन शाही सेना ने शहजादा सुलेमान शिकोह एवं मिर्जा राजा जयसिंह के नेतृत्व में शहजादा शुजा को पराजित कर दिया। १६ जनवरी १६५९ को खानवा के युद्ध में औरंगजेब ने शुजा को पराजित किया और शुजा बहादुर पटना एवं मुंगेर होते हुए राजमहल पहुँच गया।
मुईउद्दीन मुहम्मद औरंगजेब शाहजहाँ तथा मुुुमताज महल का छठवाँ पुत्र था जब औरंगजेब दिल्ली (५ जून १६५९) को सम्राट बना तो बिहार का गवर्नर दाऊद खाँ कुरेशी को नियुक्‍त किया गया। वह १६५९ ई. से १६६४ ई. तक बिहार का सूबेदार रहा। दाऊद खाँ के बाद १६६५ ई. में बिहार में लश्कर खाँ को गवर्नर बनाया गया इसी के शासन काल में अंग्रेज यात्री बर्नीयर बिहार आया था। उसने अपने यात्रा वृतान्त में सामान्य प्रशासन एवं वित्तीय व्यवस्था का उल्लेख किया है। उस समय पटना शोरा व्यापार का केन्द्र था। वह पटना में आठ वर्षों तक रहा। १६६८ ई. में लश्कर खाँ का स्थानान्तरण कर इब्राहिम खाँ बिहार का सूबेदार बना। इसके शासनकाल में बिहार में जॉन मार्शल आया था। उसने भयंकर अकाल का वर्णन किया है।
एक अन्य डच यात्री डी ग्रैफी भी इब्राहिम के शासनकाल में आया था। जॉन मार्शल ने बिहार के विभिन्‍न शहर भागलपुर, मुंगेर, फतुहा एवं हाजीपुर की चर्चा की है।
इब्राहिम खाँ के बाद अमीर खाँ एक साल के लिए बिहार का सूबेदार नियुक्‍त हुआ, उसके बाद १६७५ ई. में तरवियात खाँ को बिहार का सूबेदार नियुक्‍त किया गया। १६७७ ई. में औरंगजेब का तीसरा पुत्र शहजादा आजम को बिहार का गवर्नर नियुक्‍त किया गया। इसी अवधि में पटना में गंगाराम नामक व्यक्‍ति ने विद्रोह कर दिया। भोजपुर एवं बक्सर के राजा रूद्रसिंह ने भी असफल बगावत की। शफी खाँ के पश्‍चात्‌ बजरंग उम्मीद खाँ बिहार का गवर्नर बना परन्तु अपने अधिकारियों से मतभेद के कारण ज्यादा दिनों तक गद्दी पर नहीं रहा।
फिदा खाँ १६९५ ई. से १७०२ ई. तक बिहार का सूबेदार बना रहा। इस अवधि में तिरहुत और संथाल परगना (झारखण्ड) में अशान्ति रही। कुंवर धीर ने विद्रोह कर दिया। इसे पकड़कर दिल्ली लाया गया। फिदा खाँ के बाद शहजादा अजीम बिहार के साथ-साथ बंगाल का भी शासक बना। शहजादा अजीम आलसी और आरामफरोश होने के कारण शीघ्र ही सत्ता का भार करतलब खाँ को दे दिया गया जो बाद में मुर्शिद कुली खाँ के नाम से जाना गया। परस्पर सम्बन्ध में कतुता आ गयी। १७०४ ई. में शहजादा अजीम स्वयं पटना पहुँचा। प्रशासनिक सुदृढ़ता के कारण शहर (पटना) का नाम अजीमाबाद रखा गया। बाद में अलीमर्दन के विद्रोह को दबाने को चला गया। १७०७ ई. में जब औरंगजेब की मृत्यु हो गई तथा बहादुरशाह १७०७ ई. में शसक बना और १७१२ ई. तक दिल्ली का शासक रहा तब राजकुमार अजीम बिहार का गवर्नर पद पर अधिक शक्‍ति के साथ बना हुआ था। उसका नाम अजीम उश शान हो गया।
१७१२ ई. में बहादुरशाह की मृत्यु हो गयी तो अजीम उश शान ने भी दिल्ली की गद्दी प्राप्त करने की कोशिश की, लेकिन वह असफल होकर मारा गया। जब दिल्ली की गद्दी पर जहाँदरशाह बादशाह बना तब अजीम उश शान का पुत्र फर्रुखशियर पटना में था। उसने अपना राज्याभिषेक किया और आगरा पर अधिकार के लिए चल पड़ा। आगरा के समीप फर्रुखशियर ने जहाँदरशाह को पराजित कर दिल्ली का बादशाह बन गया।
१७०२ ई. में मुगल सम्राट औरंगजेब के पौत्र राजकुमार को बिहार का सूबेदार नियुक्‍त किया गया। प्रशासनिक सुधार उन्होंने विशेष रूप से पटना में किया फलतः पटना का नाम बदलकर ‘अजीमाबाद’ रख दिया।
१७१२ ई. से १७१९ ई. तक फर्रूखशियर दिल्ली का बादशाह बना इसी अवधि में बिहार में चार गवर्नर- खैरात खाँ- १७१२ ई. से १७१४ ई. तक, मीलू जुमला- १७१४ ई. से १७१५ ई. तक, सर बुलन्द खाँ-१७१६ ई. से १७१८ ई. तक बना। इस दौरान जमींदारों के खिलाफ अनेक सैनिक अभियान चलाए गये। भोजपुर के उज्जैन जमींदार सुदिष्ट नारायण का विद्रोह, धर्मपुर के जमींदार हरिसिंह का विद्रोह आदि प्रमुख विद्रोही थे। इन विद्रोहियों का तत्कालीन गवर्नर सूर बुलन्द खाँ ने दमन किया। सूर बुलन्द खाँ के पश्‍चात्‌ खान जमान खाँ १७१८-२१ ई. में बिहार का सूबेदार बना। अगले पाँच वर्षों के लिए नुसरत खाँ को बिहार का नया गवर्नर बना दिया गया। बाद में फखरुद्दौला बिहार का सूबेदार बनकर उसने छोटा नागपुर, पलामू (झारखण्ड) जगदीशपुर के उदवन्त सिंह के खिलाफ सैन्य अभियान छेड़ा।
इसी के शासनकाल में ही पटना में दाऊल उदल (कोर्ट ऑफ जस्टिस) का निर्माण किया गया। परन्तु कुछ कारणवश इन्हें १७३४ ई. में पद से विमुक्‍त कर दिया गया। फखरुद्दौला की नियुक्‍ति के बाद शहजादा मिर्जा अहमद को बिहार का नाममात्र का अधिकारी गवर्नर नियुक्‍त किया गया बाद में इसे सहायक रूप में बंगाल में (नाजिम शुजाउद्दीन) को नियुक्‍त किया गया। शुजाउद्दीन ने अपने विश्‍वत अधिकारी अलीवर्दी खाँ को अजीमाबाद में शासन की देखभाल के लिए भेजा। वह अजीमाबाद (पटना में) १७३४ ई. से १७४० ई. तक नवाब बना रहा। उसने अपनी शासन अवधि में बिहार के विद्रोहों को दबाया और एक सश्रम प्रणाली का विकास कर राज्य की आय में बढ़ोत्तरी की। यही बढ़ी आय को उसने बंगाल अभियान में लगाया। वह १७३९ ई. में शुजाउद्दीन की मृत्यु के बाद गिरियाँ युद्ध में शुजाउद्दीन के वंशज को हराकर बिहार और बंगाल का स्वतन्त्र नवाब बन गया। इसी समय बंगाल पर मराठों और अफगानों का खतरा बढ़ गया। अफगानों ने १७४८ ई. में हैबतजंग की हत्या कर दी।
१७५६ ई. में अलीवर्दी खाँ की मृत्यु के बाद सिराजुद्दौला बंगाल का नवाब बना लेकिन एक प्रशासनिक अधिकारी रामनारायण को बिहार का उपनवाब बनाया गया।
सिराजुद्दौला का प्रबल शत्रु मीर जाफर था। वह अलीवर्दी खाँ का सेनापति था। मीर जाफर बलपूर्वक बंगाल की गद्दी पर बैठना चहता था दूसरी तरफ अंग्रेज बंगाल पर अधिकार के लिए षड्‍यन्त्रकारियों की सहायता करते थे।
फलतः व्यापारिक सुविधाओं के प्रश्‍न पर तथा फरवरी, १७५७ ई. में हुई अलीनगर की सन्धि की शर्तों का ईमानदारी के पालन नहीं करने के कारण २३ जून १७५७ में प्लासी के मैदान में क्लाइव और नवाब सेना के बीच युद्ध हुआ। युद्ध में सिराजुद्दौला मारा गया। इसके बाद मीर जाफर बंगाल का नवाब बना।
इस प्रकार बिहार, बंगाल एवं उड़ीसा का नवाबी साम्राज्य धीरे-धीरे समाप्त हो गया और अंग्रेजी साम्राज्य की नींव पड़ गई।
मध्यकालीन बिहार के ऐतिहासिक स्रोत
बिहार का मध्यकालीन युग १२ वीं शताब्दी से प्रारंभ होता है। ऐसा माना जाता है कि कर्नाटक राजवंश के साथ ही प्राचीन इतिहास का क्रम टूट गया था। इसी काल में तुर्कों का आक्रमण भी प्रारंभ हो गया था तथा बिहार एक संगठित राजनीतिक इकाई के रूप में न था बल्कि उत्तर क्षेत्र और दक्षिण क्षेत्रीय प्रभाव में बँटा था।
अतः मध्यकालीन बिहार का ऐतिहासिक स्रोत प्राप्त करने के लिए विभिन्‍न ऐतिहासिक ग्रन्थों का दृष्टिपात करना पड़ता है जो इस काल में रचित हुए थे।
मध्यकालीन बिहार के स्रोतों में अभिलेख, नुहानी राज्य के स्रोत, विभिन्‍न राजाओं एवं जमींदारों के राजनीतिक जीवन एवं अन्य सत्ताओं से उनके संघर्ष, यात्रियों द्वारा दिये गये विवरण इत्यादि महत्वपूर्ण हैं।
ऐतिहासिक ग्रन्थों में मिनहाज उस शिराज की “तबाकत-ए-नासिरी" रचना है जिसमें बिहार में प्रारंभिक तुर्क आक्रमण की गतिविधियों के सन्दर्भ में महत्वपूर्ण जानकारी उपलब्ध कराती है। बरनी का तारीख-ए-फिरोजशाही भी महत्वपूर्ण ऐतिहासिक स्रोत है।
रिजकुल्लाह की वकियाते मुश्ताकी, शेख कबीर की अफसानाएँ से भी सोलहवीं शताब्दी बिहार की जानकारी प्राप्त होती है।
मध्यकालीन मुगलकालीन बिहार के सन्दर्भ में जानकारी अबुल फजल द्वारा रचित अकबरनामा से प्राप्त होती है। आलमगीरनामा से मुहम्मद कासिम के सन्दर्भ में बिहार की जानकारी होती है।
उत्तर मुगलकालीन ऐतिहासिक स्रोत गुलाम हुसैन तबाताई की सीयर उल मुताखेरीन, करीम आयी मुजफ्फरनामा, राजा कल्याण सिंह का खुलासातुत तवासिरत महत्वपूर्ण है जिसमें बंगाल और बिहार के जमींदारों की गतिविधियों की चर्चा है। बाबर द्वारा रचित तुजुके-ए-बाबरी एवं जहाँगीर द्वारा रचित तुजुके में भी बिहार के मुगल शासनकालीन गतिविधियों की जानकारी मिलती है। इन दोनों ग्रन्थों से अपने समय में मुगलों की बिहार के सैनिक अभियान की जानकारी प्राप्त होती है।
इस प्रकार मध्यकालीन बिहार के ऐतिहासिक स्रोत बिहार की जानकारी के अत्यन्त महत्वपूर्ण स्रोत हैं।
सन्दर्भ
notorious here
महागुरु (1985 फ़िल्म)
महागुरु 1985 में बनी हिन्दी भाषा की फ़िल्म है।
उत्तर भारत
उत्तरी भारत में अनेक भौगोलिक क्षेत्र आते हैं। इसमें मैदान, पर्वत, मरुस्थल आदि सभी मिलते हैं। यह भारत का उत्तरी क्षेत्र है। प्रधान भौगोलिक अंगों में गंगा के मैदान और हिमालय पर्वतमाला आती है। यही पर्वतमाला भारत को तिब्बत और मध्य एशिया के भागों से पृथक करती है। उत्तरी भारत मौर्य, गुप्त, मुगल एवं ब्रिटिश साम्राज्यों का ऐतिहासिक केन्द्र रहा है। यहां बहुत से हिन्दू तीर्थ जैसे हरिद्वार,कुरूक्षेत्र, शाकम्भरी देवी सहारनपुर पर्वतों में गंगोत्री से लेकर मैदानों में वाराणासी तक हैं, तो मुस्लिम तीर्थ जैसे अजमेर आदि भी हैं। यहां विश्व धरोहर स्थल भी अनेक हैं, जैसे महाबोधि मंदिर, हुमायुं का मकबरा और सर्वश्रेष्ठ ताजमहल। भारत सरकार द्वारा परिभाषित उत्तरी और उत्तर-मध्य क्षेत्र में जम्मू एवं कश्मीर, हिमाचल प्रदेश, उत्तराखंड, हरियाणा, पंजाब, राजस्थान, उत्तर प्रदेश, बिहार, मध्य प्रदेश, छत्तीसगढ़ तथा झारखंड राज्य आते हैं। यहां के प्रमुख शहरों में नई दिल्ली, कानपुर, जयपुर, लखनऊ, इंदौर, लुधियाना, चंडीगढ़ आदि आते हैं। यहां बोली जाने वाली प्रमुख भाषाएं हैं हिन्दी, पंजाबी, कश्मीरी, डोगरी, उर्दु, अवधी, मैथिली, अंग्रेज़ी।
यहां के मैदान सिंधु, गंगा और ब्रह्मपुत्र नदियों द्वारा बहाकर लाए गए जलोढ़ निक्षेप से बना है। इस मैदान की पूर्व से पश्चिम लंबाई लगभग 3200 किलो मीटर है। इसकी औसत चौड़ाई 150 से 300 किलोमीटर है। जलोढ़ निक्षेप की अधकतम गहराई 1000 से 2000 मीटर है। उत्तर से दक्षिण दिशा में इन मैदानों को तीन भागों में बाँट सकते हैं भाभर, तराई और जलोढ़ मैदान। जलोढ़ मैदान को आगे दो भागों में बाँटा जाता है- खादर और बाँगर। भाभर 8 से 10 किलोमीटर चौड़ाई की पतली पट्टी है जो शिवालिक गिरिपाद के समानांतर फैली हुई है। उसके परिणामस्वरूप हिमालय पर्वत श्रेणियों से बाहर निकलती नदियाँ यहाँ पर भारी जल-भार, जैसे- बड़े शैल और गोलाश्म जमा कर देती हैं और कभी-कभी स्वयं इसी में लुप्त हो जाती हैं। भाभर के दक्षिण में तराई क्षेत्र है जिसकी चौड़ाई 10 से 20 किलोमीटर है। भाभर क्षेत्र में लुप्त नदियाँ इस प्रदेश में ध्रातल पर निकल कर प्रकट होती हैं और क्योंकि इनकी निश्चित वाहिकाएँ नहीं होती, ये क्षेत्र अनूप बन जाता है, जिसे तराई कहते हैं। यह क्षेत्र प्राकॄतिक वनस्पति से ढका रहता है और विभिन्न प्रकार के वन्य प्राणियों का घर है। तराई से दक्षिण में मैदान है जो पुराने और नए जलोढ़ से बना होने के कारण बाँगर और खादर कहलाता है।
इस मैदान में नदी की प्रौढ़ावस्था में बनने वाली अपरदनी और निक्षेपण स्थलाकॄतियाँ, जैसे- बालू-रोधका, विसर्प, गोखुर झीलें और गुंफित नदियाँ पाई जाती हैं। ब्रह्मपुत्र घाटी का मैदान नदीय द्वीप और बालू-रोधकाओं की उपस्थिति के लिए जाना जाता है। यहाँ ज्यादातर क्षेत्र में समय पर बाढ़ आती रहती है और नदियाँ अपना रास्ता बदल कर गुंफित वाहिकाएँ बनाती रहती हैं। उत्तर भारत के मैदान में बहने वाली विशाल नदियाँ अपने मुहाने पर विश्व के बड़े-बड़े डेल्टाओं का निर्माण करती हैं, जैसे- सुंदर वन डेल्टा। सामान्य तौर पर यह एक सपाट मैदान है जिसकी समुद्र तल से औसत ऊँचाई 50 से 100 मीटर है। हरियाणा और दिल्ली राज्य सिंधु और गंगा नदी तंत्रों के बीच जल-विभाजक है। ब्रह्मपुत्र नदी अपनी घाटी में उत्तर-पूर्व से दक्षिण-पश्चिम दिशा में बहती है। परंतु बांग्लादेश में प्रवेश करने से पहले धुबरी के समीप यह नदी दक्षिण की ओर 90° मुड़ जाती है। ये मैदान उपजाऊ जलोढ़ मिट्टी से बने हैं। जहाँ कई प्रकार की फसलें, जैसे-गेहूँ, चावल, गन्ना और जूट उगाई जाती हैं। अत: यहाँ जनसंख्या का घनत्व ज्यादा है।
बराहा गाँव, डुमरिया (गया)
बराहा डुमरिया, गया, बिहार स्थित एक गाँव है।
सोडा गाँव
सोडा मालपुरा जिला टोंक स्थित एक प्रसिद्ध गांव है। यहाँ रामस्नेही सम्प्रदाय के प्रवर्तक सन्त रामचरण का जन्म हुआ । सोडा में रामचरण सम्प्रदाय की एक पीठ है। यहाँ की सरपंच छवि राजावत है। जिनको राष्ट्रपति से आदर्श सरपंच का अवार्ड भी मिल चुका है।
डीडी हिमाचल
डीडी हिमाचल दूरदर्शन केन्द्र शिमला से प्रसारित होने वाला एक राज्य के स्वामित्व वाला टेलीविज़न चैनल है।
पुलिसगिरी
पुलिसगिरी 2013 की एक भारतीय हिंदी ऐक्शन और हास्य फ़िल्म थी जिसके निर्माता टी.पी.अग्रवाल तथा राहुल अग्रवाल थे तथा फ़िल्म का निर्देशन तमिल फ़िल्मों के लोकप्रिय निर्देशक के.एस.रविकुमार ने किया। फ़िल्म में संजय दत्त ,प्राची देसाई तथा प्रकाश राज ने अहम भूमिका निभाई। 28 मई 2013 को फ़िल्म का ट्रैलर रिलीज हुआ तथा, 5 जुलाई 2013 को फ़िल्म सिनेमाघरों में प्रदर्शित हुई। यह फ़िल्म 2003 की तमिल फ़िल्म "सामी"(Saamy) की पुनःनिर्मित फ़िल्म हैं।
भारत के शास्त्रीय नृत्य
भारत के शास्त्रीय नृत्य इस प्रकार हैं- ओडिसी, कथक, कथकली, कुचिपुड़ी, भरतनाट्यम्, मणिपुरी, मोहिनी आटम, यक्षगान|
हैडियागाँव, नैनीताल तहसील
हैडियागाँव, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
एडवर्ड सईद
कैरियर
1963 में सईद कोलम्बिया विश्वविद्यालय में सहायक प्रोफ़ेसर बने। 1977 में उन्हें फ़िलिस्तीनी राष्ट्रीय परिषद का सदस्य चुना गया। वे फ़िलिस्तीनी-इज़राइली समस्या के "दो-राष्ट्र समाधान" के शुरूआती समर्थकों में से थे। 1991 में उन्होंने परिषद से इस्तीफ़ा दे दिया।
1990 में सईद की माँ की मौत ल्यूकेमिया से हुई। 1991 में उन्हें ये पता लगा के वे भी ल्यूकेमिया से ग्रस्त हैं। मध्य-पूर्व छोड़ने के बाद से 1992 में वे पहली बार फ़िलिस्तीन आए और 1993 में काहिरा आए। 2003 में उनकी मौत हुई।
राजनीति
1967 में, छह-दिवसीय युद्ध (5–10 जून 1967) के परिणामस्वरूप, सैद एक सार्वजनिक बुद्धिजीवी बन गए, जब उन्होंने रूढ़िबद्ध गलत बयानी (तथ्यात्मक, ऐतिहासिक, सांस्कृतिक) का मुकाबला करने के लिए राजनीतिक रूप से कार्य किया, जिसके साथ यू.एस. समाचार मीडिया ने अरब-इजरायल युद्धों की व्याख्या की; रिपोर्ताज मध्य पूर्व की ऐतिहासिक वास्तविकताओं, सामान्य रूप से, और विशेष रूप से फिलिस्तीन और इज़राइल से तलाकशुदा है। इस तरह के प्राच्यवाद को संबोधित करने, समझाने और सही करने के लिए, सईद ने "द अरब पोर्ट्रेट" (1968) प्रकाशित किया, जो "अरब" की छवियों के बारे में एक वर्णनात्मक निबंध है जो लोगों की ऐतिहासिक और सांस्कृतिक वास्तविकताओं की विशिष्ट चर्चा से बचने के लिए है (यहूदी, ईसाई, मुस्लिम) जो मध्य पूर्व के हैं, पत्रकारिता (प्रिंट, फोटोग्राफ, टेलीविजन) और कुछ प्रकार की छात्रवृत्ति (विशेषज्ञ पत्रिकाओं) में चित्रित हैं।
फिलिस्तीन में
3 जुलाई 2000 को, अपने बेटे, वादी के साथ मध्य पूर्व का दौरा करते हुए, ब्लू लाइन लेबनान-इज़राइल सीमा पार एक पत्थर फेंकते हुए सईद की तस्वीर ली गई थी, आतंकवाद के साथ एक जन्मजात, व्यक्तिगत सहानुभूति का प्रदर्शन करने वाली उनकी इस कार्रवाई के लिए इस तस्वीर की राजनीतिक गलियारों में बहुत आलोचना की गई; और, कमेंट्री पत्रिका में, पत्रकार एडवर्ड अलेक्जेंडर ने इज़राइल के खिलाफ आक्रामकता के लिए सईद को "आतंक का प्रोफेसर" बताया। सईद ने स्पष्ट किया कि यह पत्थर फेंकना एक दोतरफा कार्रवाई थी, व्यक्तिगत और राजनीतिक; एक पिता और उसके बेटे के बीच कौशल की प्रतियोगिता, दक्षिणी लेबनान पर इज़रायल के कब्ज़े (1985-2000) के अंत पर एक अरब आदमी की खुशी का इज़हार: "यह एक कंकड़ था, वहां कोई भी नहीं था। गार्डहाउस कम से कम आधा मील दूर था।"
इस बात से इनकार करने के बावजूद कि उन्होंने एक इज़रायली गार्डहाउस पर निशाना साधते हुए पत्थर फेंका था, बेरूत के अखबार अस-सफ़ीर (राजदूत) ने बताया कि लेबनान के एक स्थानीय निवासी ने सूचना दी कि सईद दो मंज़िला गार्डहाउस में तैनात इज़रायली रक्षा बल (IDF) के सैनिकों से दस मीटर (लगभग 30 फीट) की दूरी पर थे, बहरहाल, अमेरिका में, कोलंबिया विश्वविद्यालय में दक्षिणपंथी छात्रों और बनाई ब्रिथ इंटरनेशनल (मित्र राष्ट्र) की अपवाद विरोधी लीग द्वारा राजनीतिक हंगामे के बावजूद विश्वविद्यालय के परिषद् अध्यक्ष ने एक शिक्षक की अभिव्यक्ति की स्वतंत्रता के रूप में सईद की कार्रवाई का सर्मथन करते हुए पांच पन्नों का एक पत्र प्रकाशित किया: "मेरी जानकारी के मुताबिक, वह पत्थर किसी को निशाना बनाकर नहीं फेंका गया; कोई भी कानून नहीं तोड़ा गया; कोई अभियोग नहीं लगाया गया; प्रोफेसर सईद के खिलाफ कोई भी आपराधिक या सिविल कार्रवाई नहीं की गई है।"
सलीमा हाशमी
सलीमा हाशमी (जन्म 1942) एक पाकिस्तानी चित्रकार, कलाकार, पूर्व कॉलेज प्रोफेसर और परमाणु हथियार विरोधी कार्यकर्ता है।  उस ने चार साल तक एक प्रोफेसर के रूप में और नेशनल कॉलेज ऑफ आर्ट्स के डीन के लिए काम किया है। वह प्रसिद्ध कवि फ़ैज अहमद फैज और उनकी ब्रिटिश-मूल की पत्नी एलीज़ फैज की सबसे बड़ी बेटी है।
वह पाकिस्तान में आधुनिक कलाकारों की पहली पीढ़ी का प्रतिनिधित्व करती हैं जो स्वदेशी कलाकारों से अलग एक कलात्मक पहचान बना लेती हैं। उसे पाकिस्तानी और भारतीय परमाणु कार्यक्रमों की निंदा करने के लिए जाना जाता है; वह कुछ पाकिस्तानी बुद्धिजीवियों में से एक है जिन्होंने 1998 में भारत और पाकिस्तान के परमाणु परीक्षणों की निंदा की थी। 1999 में उसे राष्ट्र के लिए अपनी सेवाओं के लिए प्राइड ऑफ परफारमेंस पुरस्कार मिला।
एक्स फ़ोर्स
एक्स फ़ोर्स चीन की राष्ट्रीय क्रांतिकारी सेना के अभियान बल के हिस्से को दिया गया नाम था जो 1942 में बर्मा से भारत में वापस आया। च्यांग काई-शेक ने 1942 में जापानियों को वापस खदेड़ने में अंग्रेजों की सहायता के लिए युन्नान से बर्मा में सेना भेजी। ये चीनी सेनाएं बँट गईं और बर्मा से बाहर निकलकर इन सेनाओं ने भारत में प्रवेश किया। इन्हें बिहार के रामगढ़ छावनी (अब झारखंड राज्य में) में विभाजित किया गया था, जो पाँच-डिवीजन स्ट्रेंथ (चीनी नई 30 वीं, नई 22 वीं, नई 38 वीं, 14 वीं और 50 वीं डिवीज़न) तक लाई गई थी, और फिर से अमेरिकी उपकरण और हथियारों से सुसज्जित और उन्हीं के द्वारा प्रशिक्षित की गई थी, हालाँकि इसका ख़र्च अंग्रेज़ों ने उठाया था।
इन पाँचों डिविजनों में से प्रत्येक में क़रीब 15,000 सैनिक थे, यानी कुल 75,000 सैनिक। 1942-45 के दौरान चीनी सेना के अभियान में इन डिविजनों ने महत्वपूर्ण भूमिका निभाई।
स्वामी घनानन्द
स्वामी घनानन्द घाना, अफ्रीका में हिन्दू मठ के प्रणेता है। वह मूल अफ्रीकी हैं।
2017 हरियाणा दंगे
2017 में गुरमीत राम रहीम सिंह को यौन उत्पीड़न का दोषी ठहराये जाने के बाद हरियाणा के पंचकुला में हिंसा शुरू हुई और बाद में उत्तरी भारत के अन्य राज्यों में फैलने लगी, जिसमें हरियाणा, पंजाब और राजधानी नई दिल्ली शामिल है। इस उपद्रव के कारण कम से कम 31 लोग मारे गए और 300 से अधिक लोग घायल हुए। प्रदेश सरकार निष्क्रिय साबित हुुई।
घटना
25 अगस्त 2017 को दोपहर 3 बजे के आसपास सीबीआई की जांच एजेंसी ने डेरा सच्चा सौदा के दो महिला अनुयायियों के 2002 में हुए यौन उत्पीड़न मामले में अपना फैसला सुनाया। इस फैसले में गुरमीत राम रहीम सिंह को दोषी ठहराया गया। उसे 28 अगस्त 2017 को सजा सुनाया जाएगा। उसे कम से कम सात साल की सजा हो सकती है। इसके बाद सिंह को न्यायिक हिरासत में ले लिया गया। सिंह ने फैसले से पहले अपने अनुयायियों को शांत रहने का अनुरोध किया था।
23 अगस्त 2017 से ही हरियाणा, पंजाब और चंडीगढ़ के क्षेत्रों में सुरक्षा का इंतजाम किया गया था, क्योंकि सिंह के दो लाख समर्थकों ने फैसले से पहले ही पंचकुला में अपना डेरा बना लिया था। सुरक्षा के लिए 97 सीआरपीएफ कंपनियों के साथ साथ 16 रैपिड एक्शन फोर्स; 37 सशस्त्र सीमा बल (एसएसबी); 12 भारतीय तिब्बत सीमा पुलिस (आईटीबीपी) और 21 सीमा सुरक्षा बल (बीएसएफ) को रखा गया था। इसके अलावा 10 अन्य कंपनियों को अलग से रखा था।
हिंसा
फैसले की खबर मिलते ही सिंह के समर्थकों ने हिंसा शुरू कर दी। रेलवे में काम करने वाले एक व्यक्ति ने बताया कि उन लोगों ने दो रेल स्टेशन में आग लगाई और रेवा एक्सप्रेस के खाली पड़े दो कोच में भी आग लगा दी थी, जो दिल्ली के आनंद विहार स्टेशन में था। इन लोगों ने डागरु रेलवे स्टेशन में भी आग लगाने की कोशिश की थी। इन लोगों ने एनडीटीवी के प्रसारण करने वाले वैन और उसके इंजीनियर पर भी हमला कर दिया। सिरसा में इंडिया टुडे में काम करने वाले कैमरामैन और अन्य लोगों पर भी हमला किया गया था। उसी दिन पंजाब और हरियाणा उच्च न्यायालय ने गुरमीत राम रहीम सिंह की संपत्ति जब्त करके हिंसा के नुकसान की भरपाई करने का फैसला किया।
तेन्दूढार, सांरगढ मण्डल
तेन्दूढार, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
न्‍यू मीडिया
इंटरनेट के प्रचार-प्रसार और निरंतर तकनीकी विकास ने एक ऐसी वेब मीडिया को जन्म दिया, जहाँ अभिव्यक्ति के पाठ्य, दृश्य, श्रव्य एवं दृश्य-श्रव्य सभी रूपों का एक साथ क्षणमात्र में प्रसारण संभव हुआ। यह वेब मीडिया ही ‘न्यू मीडिया’ है, जो एक कंपोजिट मीडिया है, जहाँ संपूर्ण और तत्काल अभिव्यक्ति संभव है, जहाँ एक शीर्षक अथवा विषय पर उपलब्ध सभी अभिव्यक्‍तियों की एक साथ जानकारी प्राप्त करना संभव है, जहाँ किसी अभिव्यक्ति पर तत्काल प्रतिक्रिया देना ही संभव नहीं, बल्कि उस अभिव्यक्ति को उस पर प्राप्त सभी प्रतिक्रियाओं के साथ एक जगह साथ-साथ देख पाना भी संभव है। इतना ही नहीं, यह मीडिया लोकतंत्र में नागरिकों के वोट के अधिकार के समान ही हरेक व्यक्ति की भागीदारी के लिए हर क्षण उपलब्ध और खुली हुई है। (न्‍यू मीडिया 'कंपोजिट मीडिया' है : देवेन्‍द्र कुमार देवेश)
केरल की वास्तुकला
केरल की वास्तु कला विशिष्ट प्रकार की है। इसकी विशेषता लालित्य है जिसके उत्तम उदाहरण हैं मंदिर और प्राचीन इमारतें। इनका निर्माण वास्तुविद्या विधि के अनुसार किया गया है। केरलीय वास्तुकला के सौन्दर्य की अभिव्यक्ति केवल मंदिरों में ही नहीं वरन् गिरजाघरों तथा मस्जिदों में भी हुई है। केरल के प्रमुख वास्तुकला से सम्बन्धित ग्रन्थ हैं - तन्त्र समुच्चयम, शिल्पचन्द्रिका, मनुष्यलय चन्द्रिका आदि।
तिरुमलाई कृष्णमचार्य
तिरुमलै कृष्णमाचार्य (18 नवम्बर, 1888 – 28 फरवरी, 1989) भारत के योग गुरु, आयुर्वेद के वैद्य तथा विद्वान थे। उन्हें प्रायः 'आधुनिक योग का जनक' कहा जाता है।
भानपुत्र गाँव, फ़तेहाबाद (आगरा)
भानपुत्र उत्तर प्रदेश के आगरा जिले के फ़तेहाबाद प्रखंड में स्थित एक गाँव है।
भारत का भूविज्ञान
भारतीय भू‍वैज्ञानिक क्षेत्र व्‍यापक रूप से भौतिक विशेषताओं का पालन करते हैं और इन्‍हें तीन क्षेत्रों के समूह में रखा जा सकता है:
उत्‍तर में हिमाचलय पर्वत क्षेत्र, पूर्व में नागालुशाई पर्वत पर्वत निर्माण गतिविधि के क्षेत्र है। इस क्षेत्र का अधिकांश भाग जो वर्तमान समय में विश्‍व का सार्वधिक सुंदर पर्वत दृश्‍य प्रस्‍तुत करता है, 600 मिलियन वर्ष पहले समुद्री क्षेत्र में था। 70 मिलियन वर्ष पहले शुरु हुए पर्वत-निर्माण गतिविधियों की श्रृंखला में तलछटें और आधार चट्टानें काफी ऊँचाई तक पहुँच गई। आज हम जो इन पर उभार देखते हैं, उनको उत्‍पन्‍न करने में अपक्षय और अपरदक कारकताओं ने कार्य किया। भारत-गंगा के मैदानी क्षेत्र एक जलोढ़ भूभाग हैं जो दक्षिण के प्रायद्वीप से उत्‍तर में हिमाचल को अलग करते हैं।
प्रायद्वीप सापेक्ष स्थिरता और कभी-कभार भूकंपीय परेशानियों का क्षेत्र है। 380 करोड़ वर्ष पहले के प्रारंभिक काल की अत्‍याधिक कायांतरित चट्टानें इस क्षेत्र में पायी जाती हैं, बाकी क्षेत्र गोंदवाना के तटवर्ती क्षेत्र से घिरा है, दक्‍कन में सीढ़ीदार रचना और छोटी तलछटें लावा के प्रवाह से निर्मित हैं।
मैतै मायेक लिपि
मैतै लिपि या मैतै मायेक १८वीं सदी तक मणिपुरी भाषा के लिये इस्तेमाल होने वाली एक लिपि थी। धीरे-धीरे मणिपुरी लिखने के लिये इसका स्थान बंगाली लिपि ने ले लिया। २०वीं सदी के अन्त में इसे फिर से प्रयोग में लाने के लिये कुछ प्रयास किए जा रहे थे।
व्यंजन, स्वर तथा अन्य वर्ण
मैतै लिपि में १५ व्यंजन और ३ स्वर लिखने के चिह्न उपलब्ध हैं। इनके अलावा अन्य भारतीय लिपियों से लिये गये ९ अतिरिक्त चिह्न भी उपलब्ध हैं। हर अक्षर का नाम शरीर के किसी भाग पर रखा गया है। मसलन प्रथम अक्षर 'क' की ध्वनि रखता है और उसका नाम 'कोक' (अर्थात 'सिर') है। दूसरे अक्षर का नाम 'साम' (यानि 'बाल') और तीसरे का नाम 'लाइ' (यानि 'माथा') है।
इसके अतिरिक्त मैतै में ८ विशेष वर्ण हैं जो अक्षर (syllables) के अन्त में लगाए जाते हैं स्वरविहीन व्यंजन हैं (प् त् क् म् न् ङ् ल्) । इस प्रकार अक्षरान्त (सिलैबल ब्रेक) को देखना आसान हो जाता है।
मात्राएँ
यहाँ मात्राओंरों को '' (क) के ऊपर लगाकर मात्राओं का स्वरूप दिखाया गया है।
अन्य वर्ण
यदि (  ), अक्षर (syllable) के अन्त में लगा हो तो इसका अर्थ कि अक्षर का टोन धीमा (downkey) होगा।
व्यंजनों का संयुक्त रूप दिखाने के लिए दोनों संयुक्त व्यंजनों के नीचे रेखा (   )  खींच दी जाती है। उदाहरण के लिए,    = 'प्र' ।  नीचे वाली रेखा के यूनिकोड का स्थान, दोनों व्यंजनों के यूनिकोड के बीच में होता है।
वाक्य के अन्त का सूचक -- (  )
कुछ उदाहरण
नीचे कुछ मसालों के नाम मेइतेइ लिपि तथा देवनागरी लिपि में अर्थ सहित दिए गए हैं-
मैतै मायेक लिपि का यूनिकोड
मेइतेइ मायेक लिपि को यूनिकोड में अक्टूबर २००९ में सम्मिलित किया गया था।
लुंगी
लुंगी (सारौंग के रूप में भी जानते हैं।) एक वस्त्र है। यह एक बर्मा भाषा का शब्द है और बर्मा की राष्ट्रीय पोषाक है। यह इंडोनेशिया, बांग्लादेश, भारत, पाकिस्तान , श्रीलंका, बर्मा, ब्रुनेई, मलेशिया, नेपाल, सिंगापुर, थाईलैण्ड, हॉर्न ऑफ़ अफ़्रिका और दक्षिणी अरबी प्रायद्वीप की पारम्परिक पोशाक के रूप में पहना जाता है। यह बहुत ज्यादा गर्मी और नमी वाली क्षेत्रों में विशेष रूप से लोकप्रिय है।
नोराह जोन्स
नोराह ने अपने एकल संगीत करियर का उद्घाटन २००२ में कम अवे विथ मी (अनुवाद: मेरे साथ भाग चलो) नामक एल्बम के साथ किया। यह एल्बम जाज, पॉप तथा कंट्री संगीत का एक संलयन है जिसे व्यावसायिक तौर पर सफलता और समीक्षकों से भी प्रशंसा हासिल हुई। इस एल्बम को २००२ में हीरक घोषित किया गया था। इस एल्बम के २.६ करोड़ से भी अधिक प्रारूप बिक चुके है। इस एल्बम ने जोन्स को ५ ग्रैमी पुरस्कार दिलाए। उन्होंने २००४ में फील्स लाइक होम (अनुवाद: घर की तरह लगता है), २००७ में नोट टू लेट (अनुवाद: बहुत देर नहीं), २००९ में दी फोल (अनुवाद: पतन), जिसे प्लैटिनम घोषित किया गया और २०१२ में लिटिल ब्रोकन हार्ट्स (अनुवाद: छोटे टूटे दिल) रिलीज़ की।
नोराह ने ९ ग्रैमी पुरस्कार जीते हैं। बिलबोर्ड पत्रिका ने उन्हें २०००-२००९ के दशक के जाज कलाकार की सूची में पहले स्थान पर और सबसे अधिक बिक्री करने वाले संगीतकारों की सूची में ६०वे स्थान पर रखा। नोराह ने अपने करियर के दौरान अनेक पुरस्कार जीते है और ५ करोड़ से भी अधिक एल्बम बेचे हैं।
प्रारंभिक जीवन
नोराह जोन्स का जन्म न्यू यॉर्क के ब्रुकलिन शहर में हुआ। उनके पिता प्रमुख सितारवादक पंडित रवि शंकर और उनकी माता अमेरिकी कॉन्सर्ट निर्माता सू जोन्स है। १९८६ में माता पिता के अलग होने के बाद उन्होंने अपना बचपन ग्रेपवाइन, टेक्सास में बिताया। उन्होंने अपनी शिक्षा कोल्लिविल माध्यमिक विद्यालय और ग्रेपवाइन उच्च विद्यालय में ग्रहण की। फिर वे प्रदर्शन और दृश्य कला के लिए बुकर टी. वाशिंगटन उच्च विद्यालय, डलास में भर्ती हो गयीं। जोन्स अपने विद्यालय की गायक-मण्डली में गाती थीं। वह विद्यालय के बैंड में भाग लेती थीं और आल्टो-सैक्सोफोन बजाती थीं। १६ साल के उम्र में उन्होंने अपने माता-पिता की अनुमति से अपने नाम बदल कर नोराह जोन्स रख लिया।
नोराह जोन्स को बिल ईवान्स और बिली हॉलिडे के संगीत में काफी रुचि थी। उन्होंने एकबार कहा, "मेरी माता के पास बिली हॉलिडे की आठ एल्बम का सेट था; मैंने उनमे से एक डिस्क निकाली और मुझे वह मुझे इतनी पसंद आई की मैंने उसे बार बार सुना।"
वह गर्मियों में ईन्टरलोछेन्न कला केंद्र में जाती थीं। विद्यालय में उन्होंने १९९६ और १९९७ में सर्वश्रेष्ठ जाज गायिका होने के लिए ''डाउनबीट स्टूडेंट म्यूजिकअवार्ड' जीता और १९९६ में सर्वश्रेष्ठ मूल संरचना का पुरस्कार जीता।
जोंस ने उत्तरी टेक्सास उच्विदयालय से जाज पियानो की प्रमुख शिक्षा ली और यु.एन.टी. जाज गायकों के साथ गाया. इस दौरान वह अपने भविष्य सहयोगी जस्सी हेर्रिस से मिली। उन्होंने अपने विश्वविद्यालय के एक बेंड में शामिल हो गयी जो की इत्तेफाक से हेर्रिस के दोस्तों की थी। अपनी सड़क यात्रा के दौरान वह। नोराह से मिलने के बाद, हेर्रिस उन्हें अपने गानों की प्रमुख संगीत-पत्र भेजने लगे। १९९९ में नोराह ने न्यू यॉर्क शहर को छोड़ दिया। करीब एक साल के अंदर ही उन्होंने हेर्रिस के साथ अपना बेंड बनाया और प्रसिद्धि प्राप्त की।
२००१ - २००४: फर्स्ट सेशंस और कम अवे विथ मी
जोन्स न्यू यॉर्क शहर में रहने चली गयी और उन्होंने इ.एम.आई. समूह के लेबल ब्लू नोट रिकार्ड्स के साथ काम शुरू किया। यह गायिका-गीतकार विक्टोरिया विलियम्स के लिये पृष्ठभूमि गायन का एक अप्रत्यक्ष परिणाम था। विलियम के निर्माता जे.सी. होपकिंस की पत्नी शेल वाईट ब्लू रिकार्ड्स के रॉयल्टी विभाग में काम करती थीं और उन्होंने जोन्स के तीन गानों को लेबल के अध्यक्ष ब्रूस लुन्द्वाल्ल और लेबल के ए&आर (कलाकार और प्रदर्शनों की सूची) के बच्चूस भिजवाया। उन गानो में दो गाने जैज़ (नोराह) के और एक गाना हेरिस का था। लुन्द्वाल्ल ने गानों को सुनने के बाद नोराह को लेने का तुरंत निर्णय कर लिया। बच्चूस ने हिट क्वार्टर्स नमक अंतरराष्ट्रीय संगीत उद्योग प्रकाशन को कहा, "हम उन्हें (नोराह) अपनी दिशा खुद चुनने का मौका देते है।... हमे भरोसा है कि अगर वह अपने गाने खुद लिखेंगी तो हमे काफ़ी अच्छे गाने सुनने को मिलेंगे..." नोराह ने सबसे पहले एक अनुभवी निर्माता और इंजिनियर जय न्यूलैंड के साथ काम किया। उन्होने साथ में कुल आथ गाने प्रदर्शन हेतु बनाये जिनमे से छह गाने ब्लू नोट्स के साथ निकाले गए नोराह के पहले नमुने एल्बम फर्स्ट सेशंस में डाले गए और बाकी उनके मुख्य एल्बम में गए।
२००४ - २००६: ‘‘फील्स लाईक होम’’ और रे चारल्स का सहयोग
फरवरी ९, २००४ में जोन्स ने अपना दूसरा एल्बम ‘‘फील्स लाईक होम’’ निकाला। यह एल्बम देश संगीत से प्रभावित था। रिलीज होने के मात्र एक हफते के अंदर ही इस एल्बम की दस लाख से अधिक प्रतियां बिकी। संयुक्त राज्य अमेरिका में इसकी ४ लाख प्रतियां बिकी और यह चौगुनी प्लेटिनम स्तर तक पहुँच गया, और १२ लाख से अधिक प्रतियां दुनिया भर में बेचा। एल्बम के प्रचार हेतू जोन्स ने बैंड के साथ विश्व भ्रमण किया, साथ ही गायक डारू ओडा का प्रचार भी किया।
टाइम पत्रिका ने जोन्स को टाइम १०० सूची में शामिल किया जो कि २००४ के सबसे प्रभावशाली लोगों की सूची थी। इस एल्बम ने दुनिया भर में कम से कम १६ देशों में प्रथम स्थान पर प्रवेश किया।
२००५ में, ४७वें ग्रैमी अवार्डस में ,‘‘ फील्स लाईक होम’’ तीन ग्रैमीस के लिए नामांकित किया गया। इसे ‘‘सनराईज’’ के लिए सर्वश्रेष्ठ महिला पॉप मुखर प्रदर्शन का अवार्ड मिला, तथा सर्वश्रेष्ठ पॉप गायन एल्बम और डोली पारटन के सहयोग से बनाय गये गाने के लिये बेस्ट कंटरी कोलैबोरेशन विद वोकल्स के पुरस्कार के लिये नामांकित किया गया।
उस वर्ष जोन्स को तीन और ग्रैमी अवार्डस मिले। रे चारल्स के आखिरी एल्बम “जीनीयस लव्ज कंपनी” के पेहले गाने “हियर वी गो अगेन” में सहयोग के लिये जोन्स को “रिकॉर्ड ऑफ द इयर” और “बेस्ट पॉप कोलैबोरेशन विद वोकल्स” का पुरस्कार मिला। इस एल्बम को “एल्बम ऑफ द इयर” का पुरस्कार भी मिला।
बलसोरा गाँव, डुमरिया (गया)
बलसोरा डुमरिया, गया, बिहार स्थित एक गाँव है।
बलसूना, भनोली तहसील
बलसूना, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
अगेहानन्द भारती
अगेहानन्द भारती (वियना 1923 - 1991) संस्कृत के विद्वान तथा मानवविज्ञान के प्रोफेसर थे। उनका मूल नाम लियोपोल्ड फिशर (Leopold Fischer) था। बाद में वे दशनामी सन्यासी बन गये थे। उन्होने धार्मिक विषयों पर बहुत कुछ लिखा है। उन्होने तंत्र साहित्य का भी विशद अध्यन किया था।
दिलवाला (1986 फ़िल्म)
दिलवाला 1986 में बनी हिन्दी भाषा की फिल्म है।
तारावती (सिंहासन बत्तीसी)
अठारहवीं पुतली तारामती की कथा इस प्रकार है- राजा विक्रमादित्य की गुणग्राहिता का कोई जवाब नहीं था। वे विद्वानों तथा कलाकारों को बहुत सम्मान देते थे। उनके दरबार में एक से बढ़कर एक विद्वान तथा कलाकार मौजूद थे, फिर भी अन्य राज्यों से भी योग्य व्यक्ति आकर उनसे अपनी योग्यता के अनुरुप आदर और पारितोषिक प्राप्त करते थे। एक दिन विक्रम के दरबार में दक्षिण भारत के किसी राज्य से एक विद्वान आशय था कि विश्वासघात विश्व का सबसे नीच कर्म है। उसने राजा को अपना विचार स्पष्ट करने के लिए एक कथा सुनाई। उसने कहा- आर्याव में बहुत समय पहले एक राजा था। उसका भरा-पूरा परिवार था, फिर भी सत्तर वर्ष की आयु में उसने एक रुपवती कन्या से विवाह किया। वह नई रानी के रूप पर इतना मोहित हो गया कि उससे एक पल भी अलग होने का उसका मन नहीं करता था।
वह चाहता था कि हर वDत उसका चेहरा उसके सामने रहे। वह नई रानी को दरबार में भी अपने बगल में बिठाने लगा। उसके सामने कोई भी कुछ बोलने का साहस नहीं करता, मगर उसके पीठ पीछे सब उसका उपहास करते। राजा के महामन्त्री को यह बात बुरी लगी। उसने एकांत में राजा से कहा कि सब उसकी इस की आलोचना करते हैं। अगर वह हर पल नई रानी का चेहरा देखता रहना चाहता है तो उसकी अच्छी-सी तस्वीर बनवाकर राजसिंहासन के सामने रखवा दे। चूँकि इस राज्य में राजा के अकेले बैठने की परम्परा रही है, इसलिए उसका रानी को दरबार में अपने साथ लाना अशोभनीय है।
महामन्त्री राजा का युवाकाल से ही मित्र जैसा था और राजा उसकी हर बात को गंभीरतापूर्वक लेता था। उसने महामन्त्री से किसी अच्छे चित्रकार को छोटी रानी के चित्र को बनाने का काम सौंपने को कही। महामन्त्री ने एक बड़े ही योग्य चित्रकार को बुलाया। चित्रकार ने रानी का चित्र बनाना शुरु कर दिया। जब चित्र बनकर राजदरबार आया, तो हर कोई चित्रकार का प्रशंसक हो गया। बारीक से बारीक चीज़ को भी चित्रकार ने उस चित्र में उतार दिया था। चित्र ऐसा जीवंत था मानो छोटी रानी किसी भी क्षण बोल पड़ेगी। राजा को भी चित्र बहुत पसंद आया। तभी उसकी नज़र चित्रकार द्वारा बनाई गई रानी की जंघा पर गई, जिस पर चित्रकार ने बड़ी सफ़ाई से एक तिल दिखा दिया था। राजा को शंका हुई कि रानी के गुप्त अंग भी चित्रकार ने देखे हैं और क्रोधित होकर उसने चित्रकार से सच्चाई बताने को कहा।
चित्रकार ने पूरी शालीनता से उसे विश्वास दिलाने की कोशिश की कि प्रकृति ने उसे सूक्ष्म दृष्टि दी है जिससे उसे छिपी हुई बात भी पता चल जाती है। तिल उसी का एक प्रमाण है और उसने तिल को खूबसूरती बढाने के लिए दिखाने की कोशिश की है। राजा को उसकी बात का ज़रा भी विश्वास नहीं हुआ। उसने जल्लादों को बुलाकर तत्काल घने जंगल में जाकर उसकी गर्दन उड़ा देने का हुक्म दिया तथा कहा कि उसकी आँखें निकालकर दरबार में उसके सामने पेश करें। महामन्त्री को पता था कि चित्रकार की बातें सच हैं। उसने रास्ते में उन जल्लादों को धन का लोभ देकर चित्रकार को मुक्त करवा लिया तथा उन्हें किसी हिरण को मारकर उसकी आँखे निकाल लेने को कहा ताकि राजा के विश्वास हो जाए कि कलाकार को खत्म कर दिया गया है। चित्रकार को लेकर महामन्त्री अपने भवन ले आया तथा चित्रकार वेश बदलकर उसी के साथ रहने लगा।
कुछ दिनों बाद राजा का पुत्र शिकार खेलने गया, तो एक शेर उसके पीछे पड़ गया। राजकुमार जान बचाने के लिए एक पेड़ पर चढ़ गया। तभी उसकी नज़र पेड़ पर पहले से मौजूद एक भालू पर पड़ी। भालू से जब वह भयभीत हुआ तो भालू ने उससे निश्चिन्त रहने को कहा। भालू ने कहा कि वह भी उसी की तरह शेर से डरकर पेड़ पर चढ़ा हुआ है और शेर के जाने की प्रतीक्षा कर रहा है। शेर भूखा था और उन दोनों पर आँख जमाकर उस पेड़ के नीचे बैठा था। राजकुमार को बैठे-बैठे नींद आने लगी और जगे रहना उसे मुश्किल दिख पड़ा। भालू ने अपनी ओर उसे बुला दिया एक घनी शाखा पर कुछ देर सो लेने को कहा। भालू ने कहा कि जब वह सोकर उठ जाएगा तो वह जागकर रखवाली करेगा और भालू सोएगा जब राजकुमार सो गया तो शेर ने भालू को फुसलाने की कोशिश की। उसने कहा कि वह और भालू वन्य प्राणी हैं, इसलिए दोनों को एक दूसरे का भला सोचना चाहिए। मनुष्य कभी भी वन्य प्राणियों का दोस्त नहीं हो सकता।
उसने भालू से राजकुमार को गिरा देने को कहा जिससे कि वह उसे अपना ग्रास बना सके। मगर भालू ने उसकी बात नहीं मानी तथा कहा कि वह विश्वासघात नहीं कर सकता। शेर मन मसोसकर रह गया। चार घंटों की नींद पूरी करने के बाद जब राजकुमार जागा, तो भालू की बारी आई और वह सो गया। शेर ने अब राजकुमार को फुसलाने की कोशिश की। उसने कहा कि क्यों वह भालू के लिए दुख भोग रहा है। वह अगर भालू को गिरा देता हो तो शेर की भूख मिट जाएगी और वह आराम से राजमहल लौट जाएगा। राजकुमार उसकी बातों में आ गया। उसने धक्का देकर भालू को गिराने की कोशिश की। मगर भालू न जाने कैसे जाग गया और राजकुमार को विश्वासघाती कहकर खूब धिक्कारा। राजकुमार की अन्तरात्मा ने उसे इतना कोसा कि वह गूंगा हो गया।
जब शेर भूख के मारे जंगल में अन्य शिकार की खोज में निकल गया तो वह राजमहल पहुँचा। किसी को भी उसके गूंगा होने की बात समझ में नहीं आई। कई बड़े वैद्य आए, मगर राजकुमार का रोग किसी की समझ में नहीं आया। आखिरकार महामन्त्री के घर छिपा हुआ वह कलाकार वैद्य का रूप धरकर राजकुमार के पास आया। उसने गूंगे राजकुमार के चेहरे का भाव पढ़कर सब कुछ जान लिया। उसने राजकुमार को संकेत की भाषा में पूछ कि क्या आत्मग्लानि से पीड़ित होकर वह अपनी वाणी खो चुका है, तो राजकुमार फूट-फूट कर रो पड़ा।
रोने से उस पर मनोवैज्ञानिक असर पड़ा और उसकी खोई वाणी लौट आई। राजा को बड़ा आश्चर्य हुआ कि उसने राजकुमार के चेहरे को देखकर सच्चाई कैसे जान ली तो चित्रकार ने जवाब दिया कि जिस तरह कलाकार ने उनकी रानी की जाँघ का तिल देख लिया था। राजा तुरन्त समझ गया कि वह वही कलाकार था जिसके वध की उसने आज्ञा दी थी। वह चित्रकार से अपनी भूल की माफी माँगने लगा तथा ढेर सारे इनाम देकर उसे सम्मानित किया।
उस दक्षिण के विद्वान की कथा से विक्रमादित्य बहुत प्रसन्न हुए तथा उसके पाण्डित्य का सम्मान करते हुए उन्होंने उसे एक लाख स्वर्ण मुद्राएँ दी।
पींडरीबालो, सांरगढ मण्डल
पींडरीबालो, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
गोस्वामी गणेश दत्त
त्यागमूर्ति गोस्वामी गणेशदत्त (२ नवम्बर १८८९ -- १९५९) महान हिन्दी-प्रेमी, शिक्षाविद एवं सनातन धर्म प्रतिनिधि सभा, पंजाब के संस्थापक थे। उन्होने अविभाजित भारत के पंजाब में चार सौ से अधिक शिक्षण संस्थान खोले एवं हिन्दी की निःशुल्क रात्रिकालीन कक्षाएँ चलवायीं। इन्होने इसके लिए घर-घर जाकर लोगों से धन एकत्र किया। उन्होंने छुआछूत के खिलाफ बड़ा आंदोलन चलाया और दिल्ली के बिरला मंदिर में दलितों को मंदिर में प्रवेश कराया और पूजा का अधिकार दिलवाया। वे महामना मदनमोहन मालवीय के एकमात्र मंत्र दीक्षित शिष्य थे और वे उनके मानस पुत्र थे। सन १९४४ के हिन्दी साहित्य सम्मेलन के वे अध्यक्ष रहे।
गोस्वामी गणेशदत्त का जन्म २ नवम्बर १८८९ को अविभाजित भारत के पंजाब के झांग जिले के छिन्जोत नामक स्थान पर हुआ था। उनके पिता का नाम गोस्वामी मूलचन्द तथा माता का नाम निहालदेवी था।
इदरीस
इदरीस (Idris (prophet)) क़ुरआन में वर्णित अरबी में नबी का नाम है जिसका अर्थ है पढ़ाने वाला। क़ुरआन में 25 नबियों का ज़िक्र हुआ है। इनका ज़िक्र दो बार हुआ।
इस्लाम धर्म की महत्वपूर्ण पुस्तक क़िसासुल अंबिया और ऐतिहासिक पुस्तकों के अनुसार हज़रत इदरीस पहले मानव थे जिन्होंने लिखना पढ़ना सिखाया।
क़ुरआन में वर्णन
और इसमाईल और इदरीस और ज़ुलकिफ़्ल पर भी कृपा-स्पष्ट की। इनमें से प्रत्येक धैर्यवानों में से था ( औऱ उन्हें हमने अपनी दयालुता में प्रवेश कराया। निस्संदेह वे सब अच्छे लोगों में से थे (क़ुरआन 21: 85-86)
कृष्ण पट्टाभि जोयीस
कृष्ण पट्टाभि जोयीस (कन्नड : ಶ್ರೀ ಕೃಷ್ಣ ಪಟ್ಟಾಭಿ ಜೋಯೀಸರು) (26 जुलाई 1915 – 18 मई 2009) भारत के एक योगाचार्य थे जिन्होने अष्टांग विन्यास योग नामक योग की शैली का विकास किया। १९४८ में उन्होने मैसूर में अष्टांग योग अनुसंधान संस्थान की स्थापना की जो आजकल कृष्ण पट्टाभि जोयीस अष्टांग योग संस्थान के नाम से विख्यात है।
शिवप्रसाद चटर्जी
शिव प्रसाद चटर्जी (बांग्ला में शिब प्रशाद चटर्जी) (२२ फ़रवरी १९०३ - २७ फ़रवरी १९८९), कलकत्ता विश्वविद्यालय में प्रोफ़ेसर रहे थे। ये १९६४ से १९६८ तक अन्तर्राशःट्रीय भूगोल संघ (इण्टरनेशनल जियोग्रैफ़िकल यूनियन)  अध्यक्ष भी रहे थे। इन्होंने ही पूर्वोत्तर भारतीय राज्य मेघालय (संस्कृत मूल अर्थ: मेघों का घर) भी गढ़ा था। चटर्जी को १९५९ में रॉयल जोयोग्रैफिकल सोसाइटी से मुर्शीसन सम्मान तथा सन १९८५ में भारत सरकार ने पद्म भूषण से सम्मानित किया था।
मेरिनर 1
मेरिनर 1 (Mariner 1), अमेरिकी मेरिनर कार्यक्रम का पहला अंतरिक्ष यान था। 22 जुलाई 1962 को शुक्र फ्लाईबाई मिशन के रूप में उड़ान भरने के 294.5 सेकंड बाद 09:26:16 UT पर एक सीमा सुरक्षा अधिकारी द्वारा इसे नष्ट कर दिया गया था।
भीकनपुर गाँव, फ़तेहाबाद (आगरा)
भीकनपुर उत्तर प्रदेश के आगरा जिले के फ़तेहाबाद प्रखंड में स्थित एक गाँव है।
टी पुरुषोत्तमदास लूहर सुंदरम
टी पुरुषोत्तमदास लूहर सुंदरम  को साहित्य एवं शिक्षा के क्षेत्र में सन १९८५ में भारत सरकार ने पद्म भूषण से सम्मानित किया। ये Puducherry से हैं।
विक्रम चौधरी
विक्रम चौधरी (जन्म : 10 फरवरी, 1946) भारत के एक योग गुरु हैं जिन्होने विक्रम योग नामक योग की एक शैली का विकास किया है।
जार्ज हरिसन
जार्ज हरिसन (George Harrison) विख्यात बीटल संगीतकार जिन्होंने हिन्दू धर्म अपनाया।
साल्हे, सांरगढ मण्डल
साल्हे, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
राष्ट्रीय राजमार्ग ११५ (भारत)
राष्ट्रीय राजमार्ग ११५ (National Highway 115) भारत का एक राष्ट्रीय राजमार्ग है। यह दक्षिण में असम में डूमडूमा से उत्तर में अरुणाचल प्रदेश में रोइंग तक जाता है।
उत्तर महाराष्ट्र विश्वविद्यालय
उत्तर महाराष्ट्र विश्वविद्यालय भारत के सबसे आशाजनक आगामी विश्वविद्यालयों में से एक है। यह विश्वविद्यालय पहले पुणे विश्वविद्यालय का भाग था, लेकिन यह उससे विलग हो गया और १५ अगस्त, १९८९ को इसकी स्थापना की गई। ४०४ एकड़ में फैला इसका प्राणंग बहुत विशाल और सुंदर बनाया गया है। विश्वविद्यालय प्राणंग में मिट्टी की प्राकृतिक सुंदरता को बढ़ाने के लिए बड़े पैमाने पर वृक्षारोपण कार्यकरम चलाया गया है।
यहाँ छः स्नातकोत्तर विभाग हैं: रसायन विज्ञान, भौतिक विज्ञान, गणितीय विज्ञान और तुलनात्मक भाषाएँ जिनके विभिन्न अनुभाग हैं: रसायन प्रौद्योगिकी, प्रबंधन शिक्षा, संगणक विज्ञान, सूचना प्रौद्योगिकी, पुस्तकालय और सूचना विज्ञान जो विश्वविद्यालय प्राणंग में ही स्थित हैं। इस सभी विभागों और अनुभागों की अध्यापक-मंडली अनुभवी है और सभी देश के प्रतिष्ठित संस्थानों और उद्योगों से आते हैं। वर्तमान में अध्यापक-मंडली की संख्या ६२ है।
शैक्षणिक
विश्वविद्यालय निम्नलिखित शैक्षणिक विभागों में विभाजित है:
विभाग
अनुभाग
उमवि में और आसपास कुछ और नए विभागों का विकास किया जा रहा है।